पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में भारत सरकार ने सेना के जवानों के लिए बहुत बड़ा फैसला लिया है, जिसके तहत पंजाब में भारत-पाकिस्तान सीमा पर फेंसिंग से सटे रास्ते अब सड़क में तबदील होंगे। इससे जवान कच्चे व उबड़ खाबड़ रास्तों की बजाय सड़क पर पेट्रोलिंग कर सकेंगे। इसके लिए डिटेल ऑफ प्रोजेक्ट रिपोर्ट (DPR) सबमिट हो चुकी है।
भूमि अधिग्रहण के लिए कागजी कसरत भी शुरू हो गई है। एक्सल रोड बनने से फेंसिंग पार या फेंसिंग से सटे खेतों में जाने के लिए किसानों की राह भी सुगम बनेगी। बॉर्डर एरिया में एक्सल रोड बनने के लिए भूमि अधिग्रहण के लिए केंद्रीय लोक निर्माण विभाग की ओर से राजस्व विभाग से पत्राचार प्रक्रिया शुरू कर गई है।
पंजाब क्षेत्र के गुरदासपुर, अमृतसर, फिरोजपुर, अबोहर (फाजिल्का), फाजिल्का तथा पठानकोट जिलों में भारत-पाक सीमा पर फेंसिंग के साथ साथ 400 किलोमीटर सड़क का निर्माण किया जाएगा। इसके लिए केंद्रीय लोक निर्माण विभाग की सीमा हदबंदी परिमंडल विंग ओर से डिटेल ऑफ प्रोजेक्ट रिपोर्ट केंद्र सरकार को भेज दी गई है। उक्त एरिया में 150 कच्चे रोड हैं, जो पक्के किए जाने प्रस्तावित हैं। इसी प्रकार फेंसिंग की तरफ जाने वाले 250 मार्गों को भी पक्का किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn